**Δ ΤΑΞΗ ΓΛΩΣΣΑ 3**

**ΚΑΛΗ ΕΒΔΟΜΑΔΑ ΣΕ ΟΛΟΥΣ!**

**ΦΥΛΛΟ ΕΡΓΑΣΙΑΣ ΚΑΙ ΠΑΙΧΝΙΔΙ ΓΡΑΜΜΑΤΙΚΗΣ**

**ΕΠΑΝΑΛΗΨΗ ΣΤΗ ΓΛΩΣΣΑ**

1. Να υπογραμμίσετε τα επιρρήματα και να αναγνωρίσετε το είδος τους.

* Βάλε το κάδρο χαμηλότερα.
* Χωρίς γυαλιά δε βλέπει κοντά.
* Συνηθίζει να ξυπνάει αργά.
* Συχνά πηγαίνουμε μαζί στο σχολείο.
* Νομίζω πως δικαία τιμωρήθηκε.
* Έφαγε περισσότερο απ’ όλους.
* Το αγόρασε φθηνά.

1. Βρείτε στο κείμενο που ακολουθεί όλα τα ρήματα που βρίσκονται σε έγκλιση οριστική και τοποθετήστε τα στον πίνακα συμπληρώνοντας παράλληλα και τους υπόλοιπους χρόνους:

« Η μούχλα είχε σκεπάσει τα εδώ και καιρό παρατημένα και βρεγμένα ρούχα μου στην αποθήκη. Ένα μικρό σκαθάρι περπατούσε στο μπλουζάκι μου. Μπήκε στην τσέπη, προχώρησε προς το γιακά. … Στεκόμουν στο βάθος της αποθήκης, πίσω από την παλιά ξεχαρβαλωμένη ντουλάπα της γιαγιάς. Στην αποθήκη πετούσε όλη η οικογένεια ό,τι δε χρειαζόταν.»

|  |  |  |  |
| --- | --- | --- | --- |
| **Ενεστώτας** | **Παρατατικός** | **Αόριστος** | **Μελλ. Εξακολουθ.** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |  |  |  |  |
| --- | --- | --- | --- | --- |
| **Μέλλ. Συνοπτικός** | **Παρακείμενος** | **Υπερσυντέλικος** | | **Συντελ. Μέλλοντας** |
|  |  |  |  | |
|  |  |  |  | |
|  |  |  |  | |
|  |  |  |  | |
|  |  |  |  | |
|  |  |  |  | |
|  |  |  |  | |

1. Στο παρακάτω κείμενο να βρείτε τα χρονικά επιρρήματα και τις χρονικές προτάσεις και να τα υπογραμμίσετε.

**Ο ΚΛΟΤΕΡ ΦΟΡΕΣΕ ΓΥΑΛΙΑ!**

Σήμερα το πρωί στο σχολείο μείναμε όλοι άγαλμα μόλις είδαμε τον Κλοτέρ να μπαίνει στην τάξη. Φορούσε γυαλιά! Ο Κλοτέρ είναι απίθανος φίλος, αλλά είναι ο τελευταίος μαθητής στην τάξη. Μάλλον γι’ αυτό και του φόρεσαν γυαλιά.

* Ο γιατρός, μας εξήγησε ο Κλοτέρ, είπε στους γονείς μου πως πιθανότατα αυτό έφταιγε και ήμουν πάντοτε ο τελευταίος μαθητής στην τάξη. Δεν έβλεπα καλά. Με πήγαν χθες, που λέτε, σε ένα ειδικό κατάστημα γυαλιών και εκεί ο οπτικός εξέτασε τα μάτια μου με ένα εργαλείο που δεν πονάει. Έπειτα μου έδειξε να διαβάσω ένα σωρό γράμματα που δεν έλεγαν τίποτα και μετά μου έδωσε ένα ζευγάρι γυαλιά και να’ μαι τώρα! Γιούπι! Δε θα είμαι τελευταίος στην τάξη ποτέ ξανά και, όταν θα ρωτάει η δασκάλα, θα ξέρω πάντα να απαντάω.

Εμένα με παραξένεψε η ιστορία του με τα γυαλιά, γιατί, εάν ο Κλοτέρ δε βλέπει στην τάξη, είναι γιατί, όταν αποκοιμιέται διαρκώς στην τάξη, είναι δύσκολο να παρακολουθήσει. Άσε που τα γυαλιά θα του είναι ακόμα ένα εμπόδιο! Από την άλλη, είναι αλήθεια πως ο Ανιάν είναι ο πρώτος μαθητής στην τάξη και είναι ο μόνος που φοράει γυαλιά. Και ίσως γι’ αυτό δεν μπορούμε να του δώσουμε με άνεση φάπες τόσο συχνά όσο θέλουμε.

(Ο μικρός Νικόλας και η παρέα του – διασκευή)

Και τώρα θέλετε να παίξετε ένα παιχνίδι Γραμματικής!!! Πατήστε, παίξτε και δοκιμάστε τις γνώσεις σας!

<http://11dim-evosm.thess.sch.gr/old/online/glossa/glossa_par_c/glossa_c_par1.htm>